SPRÁVA ZO ZAHRANIČNEJ PRACOVNEJ CESTY

1a) Meno, priezvisko, tituly, funkcia, pracovné zaradenie účastníka ZPC:	Mgr. Jozef Maculák,
riaditeľ odboru vedy a techniky na vysokých školách,
hlavný štátny radca	
1b) Názov a adresa pracoviska:	odbor vedy a techniky na vysokých školách,
sekcia vysokých škôl MŠVVaŠ SR,
Stromová 1, 813 30  Bratislava	
1c) Znalosť jazykov účastníka ZPC:	nemecký, anglický, ruský	
2a) Účel ZPC a spôsob jej financovania:	účasť na plánovanom stretnutí koordinátorov projektu             7. rámcového programu Európskej únie MANUNET II

Náklady spojené s ubytovaním a dopravou boli hradené z prostriedkov projektu.	
2b) Prijímajúca organizácia:	ACCIÓ
(Catalunya, España)	
2c) Miesto a štát:	Barcelona/Španielsko	
2d) Trvanie ZPC:	od: 4. 5. 2016	do: 7. 5. 2016	Počet dní: 4	

3. Rámcový program pobytu:

V dňoch 4. – 6. 5. 2016 som ako zástupca MŠVVaŠ SR, ktoré je garantom projektu                          7. rámcového programu Európskej únie MANUNET II, absolvoval zahraničnú pracovnú cestu            do Španielska. Išlo o stretnutie riešiteľov a garantov projektu MANUNET II.
Konkrétne mená zahraničných partnerov s ich kontaktnými adresami sú k dispozícii na:
http://www.manunet.net/index.php?option=com_content&view=category&layout=blog&id=17&Itemid=127.

4. Stručný priebeh rokovaní:

Účelom zahraničnej pracovnej cesty bolo pracovné stretnutie konzorcia projektu 7. rámcového programu Európskej únie (TCT I + Steering Committee meeting). Hlavným cieľom rokovania bola evaluácia projektov výzvy MANUNET II CALL 2016.

Obsahom rokovaní bolo okrem iného hodnotenie podaných projektov z hľadiska splnenia podmienok do 2. kola a ich následná sumarizácia. Boli posudzované aj projekty potenciálnych riešiteľov zo Slovenska (MAGMAS, STING, MULTIDIAG) v spolupráci s partnermi z Baskicka, talianskeho regiónu Piemont a Rumunska.
V ďalšej časti rokovania boli kontrolované výsledky a zápisnica z predchádzajúceho stretnutia. Prerokovali sa otázky manažmentu, kooperácie, resp. integrácie a výsledky výziev za obdobie trvania projektu (podrobnosti na webovej stránke projektu). Ďalej sa viac diskutovalo o výsledkoch výzvy v roku 2016 a o nasledujúcom postupe. Nakoniec sa hovorilo o aktuálnych organizačných a finančných otázkach (informácie o čerpaní finančných prostriedkov) a určili sa úlohy na ďalšie plánované zasadnutie. 

5. Odporúčané závery:

Vzhľadom na silné konzorcium projektu a doterajšie výsledky a hodnotenie uvedeného projektu Európskou komisiou je to pre nás príležitosť byť ďalej účastný v projekte MANUNET II v rámci 7. rámcového programu Európskej únie.

6. Prehľad prinesenej dokumentácie a miesto jej uloženia:

Všetky materiály sú k dispozícii na odbore vedy a techniky na vysokých školách MŠVVaŠ SR.

7. Osobitne vyhodnotený očakávaný prínos ZPC:

MŠVVaŠ SR je za Slovenskú republiku koordinátorom v multiregionálnom projekte              MANUNET II. Strategickým cieľom projektu MANUNET II je podpora financovania                výrobno-výskumných projektov uskutočňovaných univerzitami, výskumnými organizáciami a podnikmi (najmä malými a strednými). Ide o mimoriadnu príležitosť zapojenia sa pracovísk našich vysokých škôl do kooperácie s poprednými európskymi výskumnými pracoviskami prostredníctvom koordinovaných výziev MANUNET II, ktorá je zameraná na perspektívne rozširovanie a integráciu spolupráce.
Cieľom tejto ZPC bolo stretnutie riešiteľov a garantov projektu, na ktorom sa uskutočnilo hodnotenie podaných projektov v rámci výzvy MANUNET II 2016.

8. Spôsob zverejnenia výsledkov ZPC, prenos získaných informácií:

Informácie budú k dispozícii na internete.

Poznámka:

Súhlasím so zverejnením správy zo ZPC na internete.

Správu vypracoval:
Mgr. Jozef Maculák

Podpis účastníka ZPC:				……………………………..	

Správu schválil:
Mgr. Jozef Jurkovič, generálny riaditeľ sekcie vysokých škôl

Podpis nadriadeného:				……………………………..